COM7 พุ่ง2.78% ขานรับ iPhone7 คาดหนุนกำไร Q3/59 โต
COM7 พุ่ง2.78% ขานรับ iPhone7 คาดหนุนกำไร Q3/59 โต โดย ล่าสุด ณ เวลา 10.44 น. ราคาอยู่ที่ 11.10 บาท บวก 0.30 บาท หรือ 2.78% ซึ่งราคาปรับขึ้นไปสูงสุดที่ 11.20 บาท และต่ำสุดที่ 10.80 บาท ด้วยมูลค่าซื้อขายที่ 137.27ล้านบาท
6 ต.ค. 2559

ผู้สื่อข่าวรายงานว่า ราคาหุ้นบริษัท คอมเซเว่น จำกัด (มหาชน) หรือ COM7 ณ เวลา 10.44น. ราคาอยู่ที่ 11.10บาท บวก 0.30บาท หรือ 2.78% ซึ่งราคาปรับขึ้นไปสูงสุดที่ 11.20บาท และต่ำสุดที่ 10.80บาท ด้วยมูลค่าซื้อขายที่ 137.27ล้านบาท ขณะที่ดัชนีหุ้นไทยโดยรวมบวก 0.14% 
 
โดยราคาหุ้น COM7 ปรับตัวขึ้นคาดว่าการเปิดตัว iPhone7 ของ Apple เป็นปัจจัยสำคัญในการสนับสนุนผลประกอบการบริษัทในไตรมาส 4/59 ให้โดดเด่น
ด้าน บล.เคจีไอ (ประเทศไทย) ระบุในบทวิเคราะห์ แนะนำซื้อหุ้น COM7 ให้ราคาเป้าหมายที่ 12 บาท มองว่าแนวโน้มผลการดำเนินงานไตรมาส 3/59 จะเติบโตจากช่วงเดียวกันเมื่อปีก่อนเนื่องจากได้รับอานิสงส์จากการเป็นพันธมิตรกับ TRUE และจากช่วงเดียวกันเมื่อไตรมาสก่อนในไตรมาส 4/59 หลังได้ขาย iPhone7 และเข้าสู่ High season ด้านรูปแบบราคาทดสอบแนวต้าน 10.9 บาท หากทะลุผ่านได้ประเมินมีโอกาสปรับขึ้นทดสอบแนวต้านถัดไปที่ 11.8 บาท ประเมินแนวรับ 10.5 บาท (กรอบ Uptrend line channel)
 